open-index/open-wikipedia-markdown huggingface dataset:
Ίδρυμα κατά της Διαφθοράς

Το ***Ίδρυμα Καταπολέμηση της Διαφθοράς*** (ρωσικά: Фонд борьбы с коррупцией) είναι ένας ρωσικός μη κερδοσκοπικός οργανισμός με έδρα τη Μόσχα που ιδρύθηκε το 2011 από τον ακτιβιστή και πολιτικό Αλεξέι Ναβάλνι. Ο κύριος στόχος είναι να διερευνήσει και να αποκαλύψει περιπτώσεις διαφθοράς μεταξύ υψηλόβαθμων αξιωματούχων της Ρωσίας.  Η ΜΚΟ χρηματοδοτείται από ιδιωτικές δωρεές. Μεταξύ άλλων δραστηριοτήτων, το ίδρυμα δημοσιεύει ταινίες στο YouTube σχετικά με τη διαφθορά Ρώσων αξιωματούχων. Η ΜΚΟ έπαψε να λειτουργεί τον Ιούνιο του 2021, αφού η λειτουργία της χαρακτηρίστηκε παράνομη και εξτρεμιστική, από τη ρωσική Δικαιοσύνη. 

## Αποστολή και δημιουργία

Το Ίδρυμα κατά της Διαφθοράς διεξάγει έρευνες σχετικά με τη διαφθορά από τις ρωσικές αρχές. Βοηθά επίσης τους ανθρώπους να διασφαλίσουν ότι οι αρχές λειτουργούν σωστά για να παρέχουν κανονικές συνθήκες στον τομέα των υπηρεσιών κοινής ωφέλειας, των μεταφορών, των δημοσίων έργων, των εκλογών κ.λπ.

Ο εκτελεστικός διευθυντής του ιδρύματος Βλαντιμίρ Ασούρκοφ διατύπωσε τη στρατηγική του ιδρύματος ως πίεση στις αρχές προκειμένου να τις ωθήσει να κάνουν εσωτερικές μεταρρυθμίσεις, δουλεύοντας σε δύο κατευθύνσεις: Την οργάνωση καταστάσεων στις οποίες οι κυβερνητικές δομές θα αισθάνονται πίεση και την δημιουργία πραγματικής εναλλακτικής λύσης για το τρέχον σύστημα εξουσίας.

Το Ίδρυμα καταχωρήθηκε στις 9 Σεπτεμβρίου 2011 (αριθμός λογαριασμού 7714013315, OGRN 1117799018204). Σύμφωνα με τον Ασούρκοφ, οι ιδρυτές της οργάνωσης απέκτησαν εμπειρία στη δημόσια και διαφανή συγκέντρωση χρημάτων οργανώνοντας χρηματοδότηση για το έργο RosPil. Ένα σημαντικό ποσό συλλέχθηκε μέσω του συστήματος πληρωμών Yandex, το οποίο παρείχε οικονομική υποστήριξη για το έργο για ένα χρόνο. Παράλληλα, οι ιδρυτές του εργάζονται στην ιδέα της συμμετοχής σε μόνιμη βάση επαγγελματικών δικηγόρων και οικονομολόγων στην αναζήτηση και την καταστολή συστημάτων διαφθοράς στο σύστημα δημοσίων συμβάσεων. Αυτή η βάση στελεχών θα επιτρέψει τη λήψη ορισμένων εγγυήσεων, σε αντίθεση με το πρόγραμμα εργασίας με εθελοντές.

## Χρηματοδότηση
Το Ίδρυμα κατά της Διαφθοράς χρηματοδοτείται  από τους υποστηρικτές του, ως επί το πλείστον από απλούς ανθρώπους.  Σύμφωνα με τον Ασούρκοφ, «η συνεχής συγκέντρωση χρημάτων είναι απαραίτητη προϋπόθεση για τη λειτουργία» του ιδρύματος. Τα στελέχη του θέλουν να δημιουργήσουν ένα σύστημα που θα επιτρέπει στο ταμείο «να μην εξαρτάται από μια πηγή χρηματοδότησης». Τον Απρίλιο του 2012, υπολόγισαν τον ετήσιο προϋπολογισμό του οργανισμού σε περίπου 300.000 δολάρια ΗΠΑ. Εάν βρεθούν περισσότερα κεφάλαια, το Ίδρυμα κατά της Διαφθοράς θα επεκταθεί. 

Το 2013, το ταμείο συγκέντρωσε 23 εκατομμύρια ρούβλια μέσω δωρεών. Το 2014 ο προϋπολογισμός ήταν 28,5 εκατομμύρια ρούβλια,   ενώ το 2016 ήταν 45 εκατομμύρια ρούβλια.

## Παραπομπές


## Εξωτερικοί σύνδεσμοι
* 

Κατηγορία:Μη κερδοσκοπικοί οργανισμοί
Κατηγορία:Διαφθορά
Ντομοντόσσολα

Η **Ντομοντόσσολα** (ιταλικά: *Domodossola*, λομβαρδικά: *Dòm*) είναι ιταλικός δήμος στην Επαρχία του Βερμπάνο-Κούζιο-Όσσολα, στην περιφέρεια του Πεδεμοντίου. Παλαιότερα, σε διάφορες περιόδους της ιστορίας της, ήταν γνωστή και με τις ονομασίες *Oscela, Oscella, Oscella dei Leponzi, Ossolo, Ossola Lepontiorum* και *Domo d'Ossola*, εξαιτίας της θέσεώς της στην Κοιλάδα Όσσολα. Στις 31 Δεκεμβρίου 2014 είχε πληθυσμό 18.247 κατοίκους, που αποκαλούνται απλώς «Ντομέζι» (*Domesi*).

## Γεωγραφία
Η Ντομοντόσσολα είναι κτισμένη στη συμβολή των ποταμών Μπόνια και Τότσε, στους πρόποδες των ιταλικών Άλπεων, 25 χιλιόμετρα (σε ευθεία γραμμή) βορειοδυτικά της Λίμνης Ματζόρε, σε υψόμετρο 272 μέτρα πάνω από την επιφάνεια της θάλασσας και με γεωγραφικές συντεταγμένες του κέντρου της πόλεως 46°07′ Βόρειο πλάτος και 8°17′ Ανατολικό μήκος. Ο Δήμος, που έχει έκταση 36,93 τετραγωνικά χιλιόμετρα, είναι ο δεύτερος σε πληθυσμό από τους 74 δήμους της Επαρχίας Βερμπάνο-Κούζιο-Όσσολα, με πρώτο τον Δήμο της Βερμπάνια.

Με τη στρατηγική της θέση, η Ντομοντόσσολα είναι παραδοσιακός σταθμός (σιδηροδρομικός από το 1888) του ταξιδιού από το Μιλάνο μέχρι τη γερμανόφωνη ελβετική πόλη Μπριγκ από την ορεινή Διάβαση του Σεμπλόν (*Sempione* στην ιταλική), που βρίσκεται στα δυτικά-βορειοδυτικά της Ντομοντόσσολα. Από την Ντομοντόσσολα ξεκινά προς τα ανατολικά μια άλλη ορεινή σιδηροδρομική γραμμή, μετρικού εύρους και μήκους 52 χιλιομέτρων, που καταλήγει στην ελβετική πόλη Λοκάρνο, στο βόρειο άκρο της Λίμνης Ματζόρε.

## Ιστορία
Η Ντομοντόσσολα είναι αρχαία πόλη, η κυριότερη των Λεποντίων όταν οι Ρωμαίοι κατέκτησαν την περιοχή το έτος 12 π.Χ..

Στα τέλη του Β΄ Παγκόσμιου Πολέμου η Ντομοντόσσολα συμμετείχε σε μια εξέγερση κατά των Γερμανών, κατά την οποία η Κοιλάδα Όσσολα αυτοανακηρύχθηκε «ελεύθερη παρτιζάνικη δημοκρατία» τον Σεπτέμβριο του 1944 και αποσχίσθηκε από τη Φασιστική Ιταλία. Η εξέγερση αυτή καταπνίγηκε από τα γερμανικά στρατεύματα μέσα σε λιγότερο από δύο μήνες, αλλά ήταν και είναι ένα σημαντικό σύμβολο για τα αντιφασιστικά κινήματα στο εσωτερικό της Ιταλίας μέχρι το τέλος του πολέμου.

## Αξιοθέατα
* Το Σάκρο Μόντε Καλβάριο, ένα προσκύνημα που ανήκει σε μια σειρά από εννέα «Ιερά όρη του Πεδεμοντίου και της Λομβαρδίας», που ανακηρύχθηκαν Μνημείο Παγκόσμιας Κληρονομιάς της UNESCO το 2003.
* Ο Ναός των Αγίων Γερβασίου και Προτασίου, πολιούχων της πόλεως (εορτάζει στις 19 Ιουνίου).
* Το Παλάτσο Σίλβα (*Palazzo Silva*), μέγαρο του 17ου αιώνα που λειτουργεί σήμερα ως μουσείο.

## Αδελφοποιήσεις
Η Ντομοντόσσολα είναι «αδελφοποιημένη» με τις εξής δύο πόλεις:

* Μπριγκ (Μπριγκ-Γκλις) της Ελβετίας
* Μπούστο Αρσίτσιο της Ιταλίας

## Παραπομπές


## Εξωτερικοί σύνδεσμοι
* 
* Επίσημος ιστότοπος του Δήμου
* Η Ντομοντόσσολα στα Βικιταξίδια

Κατηγορία:Δήμοι της Επαρχίας του Βερμπάνο-Κούζιο-Όσσολα
Ιερά όρη του Πεδεμοντίου και της Λομβαρδίας

Τα **Ιερά όρη του Πεδεμοντίου και της Λομβαρδίας** (ιταλ. *Sacri Monti del Piemonte e della Lombardia*) είναι μια σειρά από εννέα χριστιανικά προσκυνήματα, εννέα ομάδες παρεκκλησίων και άλλων κτισμάτων, τα οποία δημιουργήθηκαν στη βόρεια Ιταλία κατά τον ύστερο 16ο και τον 17ο αιώνα. Θεωρείται ότι παρουσιάζουν ξεχωριστή ομορφιά εξαιτίας της επιδεξιότητας με την οποία ενσωματώθηκαν στο γύρω τους φυσικό τοπίο, που περιλαμβάνει λόφους, δάση και λίμνες. Επιπλέον, φιλοξενούν σημαντικά καλλιτεχνικά έργα με τη μορφή τοιχογραφιών και αγαλμάτων. Το 2003 ανακηρύχθηκαν ως ενιαίο σύνολο Μνημείο Παγκόσμιας Κληρονομιάς της UNESCO.

## Πρότυπο και χαρακτηριστικά
Το πρότυπο του «Γολγοθά» ή «ιερού βουνού» είναι σύλληψη του ρωμαιοκαθολικού Χριστιανισμού, που χρονολογείται από τον ύστερο 15ο αιώνα. Αργότερα, κατά την Αντιμεταρρύθμιση, εξαπλώθηκε από την Ιταλία στην υπόλοιπη Δυτική Ευρώπη και τον Νέο Κόσμο. Πρόκειται για ένα προσκυνηματικό συγκρότημα κτισμάτων στις πλαγιές κάποιου λόφου ή βουνού, κυρίως παρεκκλησίων και ιερών που περιέχουν σκηνές από τον βίο του Χριστού, της Παναγίας ή αγίων, είτε ως έργα ζωγραφικής, είτε ως έργα γλυπτικής.

Ως υπόμνηση της Νέας Ιερουσαλήμ, τα «Ιερά όρη» προσέφεραν στους προσκυνητές μια ευκαιρία νοητής επισκέψεως στους Αγίους Τόπους, δημιουργώντας την εντύπωση, σε μικρότερη κλίμακα, των κτισμάτων όπου έλαβαν χώρα τα Άγια Πάθη. Τα Ιερά όρη βρίσκονται σε κάποια απόσταση και υψηλότερα από το κέντρο μιας πόλεως, σε φυσικό περιβάλλον. Συνήθως τα επισκέπτονται άνθρωποι που βρίσκονται σε προσκυνηματικό ταξίδι. Η διαδρομή που ανεβαίνει προς το Ιερό όρος προσομοιώνει συχνά την Οδό των Παθών, δηλαδή τη διαδρομή που διάνυσε ο Χριστός από το κέντρο της Ιερουσαλήμ μέχρι τον Γολγοθά μεταφέροντας τον Σταυρό.

## Κατάλογος
Τα εννέα «Ιερά όρη» που περιλαμβάνονται στην περιγραφή Μνημείου Παγκόσμιας Κληρονομιάς της UNESCO είναι τα ακόλουθα:

# Το Ιερό όρος (Sacro Monte) της Νέας Ιερουσαλήμ του Βαράλλο (1486), Βαράλλο Σέζια, Επαρχία του Βερτσέλλι (το παλαιότερο όλων)
# Το Ιερό όρος της Σάντα Μαρία Ασούντα ντι Κρέα, Σερραλούνγκα ντι Κρέα (1589), Επαρχία της Αλεσσάντρια
# Το Ιερό όρος του Αγίου Φραγκίσκου της Όρτα, Όρτα Σαν Τζούλιο (1590), Επαρχία της Νοβάρα
# Το Ιερό όρος του Κομποσκοινίου, Βαρέζε (1598)
# Το Ιερό όρος της Ευλογημένης Παρθένου της Ορόπα (1617), Επαρχία της Μπιέλλα
# Το Ιερό όρος της Ευλογημένης Παρθένου του Σουκκούρ, Οσσούτσιο (1635), Επαρχία του Κόμο
# Το Ιερό όρος της Αγίας Τριάδας, Γκίφφα (1591), Επαρχία Βερμπάνο-Κούζιο-Όσσολα
# Το Ιερό όρος και Γολγοθάς της Ντομοντόσσολα, Ντομοντόσσολα (1657), Επαρχία Βερμπάνο-Κούζιο-Όσσολα
# Το Ιερό όρος του Μπελμόντε, Βαλπέργκα (1712), Μητροπολιτική Πόλη του Τορίνο


GFerrari salita-calvario Varallo.jpg|Ο Χριστός στον δρόμο προς τον Γολγοθά, έργο του Γκαουντέντσιο Φερράρι σε ξύλο (περ. 1510), στο Ιερό όρος του Βαράλλο
Chapel IV of the Sacro Monte (Varese)2.JPG|Το Παρεκκλήσιο IV του Ιερού όρους του Βαρέζε
Sacro Monte di Domodossola.JPG|Το Ιερό όρος της Ντομοντόσσολα


## Εξωτερικοί σύνδεσμοι
* «Sacri Monti of Piedmont and Lombardy», η καταχώρηση στον κατάλογο της UNESCO
* Τα Ιερά όρη στο ''sacrimonti.net''

Ιερα ορη Πεδεμοντιου
Πεδεμοντιου
Moon Lovers: Scarlet Heart Ryeo (τηλεοπτική σειρά)

Το ***Moon Lovers: Scarlet Heart Ryeo*** είναι νοτιοκορεάτικη τηλεοπτική σειρά της με πρωταγωνιστές τους Lee Joon-gi, Lee Ji-eun και Kang Ha-neul. Προβλήθηκε στο SBS από τις 29 Αυγούστου έως 1 Νοεμβρίου 2016.

## Παραπομπές


Κατηγορία:Νοτιοκορεατικές τηλεοπτικές σειρές
Κατηγορία:Ιστορικές τηλεοπτικές σειρές
Κατηγορία:Δραματικές σειρές
Κάμπος Ροδόπης

O **Κάμπος** είναι ορεινό χωριό της Θράκης στην Περιφερειακή Ενότητα Ροδόπης το οποίο βρίσκεται προς τα όρια με την Περιφερειακή Ενότητα Έβρου, σε απόσταση 51 χλμ. (οδηγικά) Α.-ΒΑ. από την Φιλλύρα (έδρα του δήμου), 63 χλμ. Α. από την Κομοτηνή και 63 χλμ. Β. από την Αλεξανδρούπολη. Το χωριό είναι χτισμένο στις πλαγιές του όρους Σάπκα σε υψόμετρο 580 μέτρα, βορειοδυτικά της κορυφής Χαράκωμα (υψόμετρο 1.065 μέτρα). Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Κέχρου. Σύμφωνα με το Πρόγραμμα «Καλλικράτης» ανήκει στη τοπική κοινότητα Κέχρου που υπάγεται στη δημοτική κοινότητα Κέχρου του Δήμου Αρριανών και σύμφωνα με την απογραφή του 2011 έχει ως πληθυσμό 76 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ροδόπης
Κάμπος
Κατηγορία:Δήμος Αρριανών
Άννελι Οττ

Η **Άννελι Οττ** (εσθ. Anneli Ott), γεννηθείσα στις 2 Μαΐου 1976, στο Τάρτου, είναι Εσθονή πολιτικός. Μέλος του Εσθονικού Κεντρώου Κόμματος  και υπουργός Πολιτισμού της Εσθονίας της κυβέρνησης της πρωθυπουργού Κάγια Κάλας από την 26 Ιανουαρίου 2021. Πρώην Υπουργός Δημόσιας Διοίκησης της Εσθονίας (2020-2021), μέλος της 13ης και 14ηςΒουλής της Εσθονίας (εσθ. Riigikogu) (2016-2020), Δήμαρχος του Βόρου (2009-2010).

## Βιογραφικά στοιχεία

Η Άννελι Οττ γεννήθηκε στις 2 Μαΐου 1976, στο Τάρτου, της τότε Σοβιετικής Σοσιαλιστικής Δημοκρατίας της Εσθονίας. Ο πατέρας της Γιάακ Οττ, ήταν δήμαρχος της πόλης Βόρου.

### Εκπαίδευση και καριέρα

Η Άννελι Οττ πήγε στο Γυμνάσιο της Πάρκσεπα μιας μικρής πόλης του δήμου Βόρου της Επαρχίας Βόρου, από όπου αποφοίτησε το 1994. Φοίτησε στη Σχολή Φυσικής Αγωγής του Πανεπιστημίου του Ταλίν και αποφοίτησε το 1999 με πτυχίο Κινησιολογίας και Αθλητισμού και την επόμενη χρονιά έκανε μεταπτυχιακά στα Παιδαγωγικά.

### Πολιτική δραστηριότητα

Η πολιτική καριέρα της Άννελι Οττ ξεκίνησε το 2005, όταν εξελέγη στο Επαρχιακό Συμβούλιο της Λάσβα, ως Πρόεδρος της Εσθονικής Λαϊκής Ένωσης, στις τοπικές εκλογές. Από τις 2 Νοεμβρίου 2005 έως το 2009, ήταν μέλος της Εσθονικής Λαϊκής Ένωσης.

Διετέλεσε δήμαρχος του της πόλης Βόρου το 2009-2010 που είναι πρωτεύουσα της Επαρχίας Βόρου.

Στις 9 Αυγούστου 2009, έγινε μέλος του Σοσιαλδημοκρατικού Κόμματος της Εσθονίας, παραμένοντας εκεί μέχρι τις 25 Απριλίου 2011. Στις 25 Απριλίου 2011 έγινε μέλος του Εσθονικού Κεντρώου Κόμματος. Είναι ο επικεφαλής του κομματικού κλάδου στη Βόρουμαα.

Από το 2010 έως το 2015 ήταν μέλος του Δημοτικού Συμβουλίου του Βόρου. Από το 2014 έως το 2015 διετέλεσε πρόεδρος του Συμβουλίου.

Το 2011-2014, εργάστηκε στο Ταλίν ως αναπληρωτής προϊστάμενος της περιφέρειας Νόμμε.

Στις εκλογές του 2015 για τη Βουλή, η Οττ συντάχθηκε στις τάξεις του Εσθονικού Κεντρώου Κόμματος στις επαρχίες Βόρου, Βάλγκα και Πούλβα, λαμβάνοντας 1.119 ψήφους χωρίς να καταφέρει να μπει στο κοινοβούλιο. Ωστόσο, στις 19 Νοεμβρίου 2015, η Οττ έγινε μέλος της 13ης Βουλής. Ήταν αναπληρώτρια στην ειδική επιτροπή για την καταπολέμηση της διαφθοράς.

Στις εκλογές του 2019, κατέβηκε στην ίδια εκλογική περιφέρεια, έλαβε 1.474 ψήφους και εξελέγη βουλευτής. Ως βουλευτής, ηγήθηκε της Επιτροπής Υποθέσεων της Ευρωπαϊκής Ένωσης.

Από τις 25 Νοεμβρίου 2020 έως τις 26 Ιανουαρίου 2021, ήταν η Υπουργός Δημόσιας Διοίκησης της Εσθονίας στη δεύτερη κυβέρνηση του Γιούρι Ράτας.

Από τις 26 Ιανουαρίου 2021, η Οττ είναι η Υπουργός Πολιτισμού της Εσθονίας στην κυβέρνηση της Κάγια Κάλας
.

## Προσωπικά στοιχεία
Ο πατέρας της Γιάακ Οττ ήταν δήμαρχος του Βόρου και χάθηκε μαζί με τη σύζυγό του στο ναυάγιο του Εσθονία στις 28 Σεπτεμβρίου 1994, ενός από τα πιο πολύνεκρα ναυάγια του 20ου αιώνα. Ο θείος της είναι ο βετεράνος πολιτικός του Ταλίν Γιούρι Οττ. Είναι διαζευγμένη και είναι μητέρα μιας κόρης και ενός γιου. Το επώνυμο του συζύγου της είναι Βίιτκιν το οποίο έφερε από το 2000 έως 2012.

## Παραπομπές


Κατηγορία:Εσθονοί πολιτικοί
Οσβάλντο ντε Λεόν

Ο **Οσβάλντο ντε Λεόν** (*Osvaldo de León*, γεννημένος ως Χοσέ Οσβάλντο ντε Λεόν *José Osvaldo de León*, 6 Μαΐου 1984 -) είναι Αμερικανός ηθοποιός. 

## Φιλμογραφία
**Top Models* - 2005, ως Εμιλιάνο
**Palabra de mujer* - 2007/08, ως Αριέλ Καστεγιάννος
**[[Όρκος της αγάπης|Juro que te amo]]* - 2008/09, ως Ροδρίγο Τσαρολέ
**Niña de mi corazón* - 2010, ως Χουάν Βισέντε
**[[Μια τυχερή οικογένεια|Una familia con suerte]]* - 2011, ως Τομάς Κάμπος
**Hidden Moon* - 2012, ως Τομπίας (ταινία)
**Milagro en Praga* - 2013, ως Οικονόμος (ταινία)
**[[Ζώντας στο ψέμα|Mentir para vivir]]* - 2013, ως Λεονάρδο Ολβέρα ντε λα Γκάρσα
**[[Μονσεράτ (τηλενουβέλα)|Lo que la vida me robó]]* - 2013, ως Σεμπαστιάν ντε Ικάσα (γκεστ εμφάνιση)
**[[Η πικραγαπημένη|La malquerida]]* - 2014, ως Χερμάν Παλάσιος Σαλμερόν/Χερμάν Βιβάνκο Σαλμερόν
**Guía de turistas* - 2014, ως Κριστόβαλ (ταινία)
**Ulises y los diez mil Bigotes* - 2014, ως Νάρκισο (ταινία)
**Alicia en el país de María* - 2014, (ταινία)
**Legends* - 2014, ως Μιγκέλ (ταινία)
**Visitantes* - 2014, ως Πάδρε (ταινία)
**[[Δεν σε συγχωρώ|Lo imperdonable]]* - 2015, ως Ιατ. Ντανιέλ Φερνάντες
**Sueño de amor* - 2016, ως Εράσμο Γκάγιο Πέρες
**La Habitación* - 2016, ως Ραούλ (ταινία)
**[[Αόρατη αγάπη|Sin tu mirada]]* - 2017/18, ως Λουίς Αλμπέρτο Οκαράνσα Αρσουάγα/Λουίς Αλμπέρτο Γκονσάλες Ερνάντες
**Cuna de lobos* - 2019, ως Λουίς Γκουσμάν
**[[Γιατροί, Η γραμμή της ζωής|Médicos, línea de vida]]* - 2019, ως Σέρχιο Άβιλα (γκεστ εμφάνιση)
**Diseñando tu amor* - 2021, ως Έκτορ (προσεχώς)

## Βραβεία & υποψηφιότητες

## Παραπομπές


## Εξωτερικοί Σύνδεσμοι

* 
*http://www2.esmas.com/entretenimiento/biografias/149806/osvaldo-leon  Osvaldo de Leon at EsMas

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί μοντέλα
Κατάλογος πολιτικών κομμάτων του Κοσσυφοπεδίου

Αυτό το άρθρο παραθέτει πολιτικά κόμματα στο Κόσοβο. Το Κόσοβο έχει πολυκομματικό σύστημα με πολλά πολιτικά κόμματα, στο οποίο κανένα κόμμα δεν έχει συχνά την ευκαιρία να αποκτήσει εξουσία μόνο του και τα κόμματα πρέπει να συνεργαστούν μεταξύ τους για να σχηματίσουν συγκυβερνήσεις.

## Μεγάλα κόμματα
Έδρες στο κοινοβούλιο του Κοσόβου ως αποτέλεσμα των γενικών εκλογών του 2019 και των μεταγενέστερων αλλαγών:

## Μικρά κόμματα
Δημοκρατική εναλλακτική του Κοσόβου (*Alternativa Demokratike e Kosovës)*

Αλβανικό Χριστιανοδημοκρατικό Κόμμα του Κοσόβου (*Partia Shqiptare Demokristiane e Kosovës*)

Πράσινο Κόμμα του Κοσόβου (*Partia e të Gjelbërve të Kosovës*)

Φιλελεύθερο Κόμμα του Κοσσυφοπεδίου (*Partia Liberale e Kosovës*)

Κόμμα Συνασπισμού

Η λέξη (*Fjala*)

## Άλλα κόμματα

* Ανεξάρτητο Φιλελεύθερο Κόμμα (Samostalna Liberalna Stranka)
* Ασκαλικό Κόμμα για την Εμπέδωση (Partia e Ashkalinjeve per Integrim)
* Βοσνιακή Ένωση του Κοσόβου
* Βοσνιακό Κόμμα Δημοκρατικής Δράσης του Κοσόβου (Bosnjacka Stranka Demokratske Akcije Kosova)
* Δημοκρατικό Ασκαλικό Κόμμα του Κοσόβου (Partia Demokratike e Ashkanlive te Kosoves)
* Εθνική Πτέρυγα Πρωτοβουλίας Πολιτών (Gradjanska Inicijativa Krilo Naroda)
* Ενωμένη Σερβική Λίστα (Jedinstvena Srpska Lista) (μόνο Σέρβοι, λίστα 56 υποψηφίων του κυβερνόντος κόμματος και της αντιπολίτευσης)
* Ένωση Αιγυπτίων του Κοσόβου (Lidhja e Egjiptianeve te Kosoves)
* Ένωση Ανεξαρτήτων Σοσιαλδημοκρατών Κοσόβου και Μετόχιας (Savez Nezavisnih Socijaldemokrata Kosova i Metohije)
* Κόμμα Δημοκρατικής Δράσης (Stranka Demokratske Akcije)
* Κόμμα Ενωμένης Ρόμης του Κοσόβου (Partia Rome e Bashkuar e Kosoves)
* Λαϊκό Σερβικό Κόμμα (Srpska Narodna Stranka)
* Μαυροβουνικό Δημοκρατικό Κόμμα (Crnogorska Demokratska Stranka)
* Μοναδικό Γκορανικό Κόμμα (Jedinstvena Goranska Partija)
* Νέα Δημοκρατία (Nova Demokratija)
* Νέα Δημοκρατική Πρωτοβουλία του Κοσόβου (Iniciativa e re Demokratike e Kosoves)
* Νέο Δημοκρατικό Κόμμα (Nova Demokratska Stranka)
* Πολιτική Πρωτοβουλία της Γκόρας (Gradanska Inicijativa Gore)
* Σερβική Λίστα για το Κόσοβο και την Μετόχια (Srpska Lista za Kosovo i Metohiju)
* Σερβική Πολιτική Πρωτοβουλία (Gradanska Inicijativa Srbija)
* Σερβικό Δημοκρατικό Κόμμα του Κοσόβου και της Μετόχια (Srpska Demokratska Stranka Kosova i Metohije)
* Σερβικό Κόμμα Κοσόβου και Μετόχιας (Srpska Kosovsko-Metohijska Stranka)
* Σερβικό Σοσιαλδημοκρατικό Κόμμα (Srpska Socijaldemokratska Stranka)
* Σοσιαλδημοκρατικό Κόμμα της Γκάρα (Socijaldemokratska Stranka Gore)
* Συνασπισμός Βακάτ (Koalicija Vakat)
* Τουρκική Ένωση του Κοσόβου (Kosova Turk Birligi)
* Τουρκικό Δημοκρατικό Κόμμα του Κοσόβου (Kosova Demokratik Turk Partisi)
* Τουρκικό Κόμμα Δικαιοσύνης του Κοσόβου (Kosova Turk Adalet Partisi)

## Παραπομπές


Κατηγορία:Πολιτική του Κοσσυφοπεδίου
Λεοπολδίνη Ελεονώρα του Νόιμπουργκ

Η **Λεοπολδίνη**, (γερμ.: *Leopoldine Eleonora Josepha of Neuburg*, 27 Μαΐου 1679 - 8 Μαρτίου 1693) από τον Οίκο του Βίττελσμπαχ, ήταν κόρη του εκλέκτορα του Παλατινάτου που απεβίωσε 14 ετών.

## Βιογραφία
Η *Λεοπολδίνη Ελεονώρα Ιωσηφίνα* γεννήθηκε στο Nόμπουργκ αν ντερ Ντόναου και ήταν η νεότερη από τα δεκαεπτά παιδιά του Φιλίππου Γουλιέλμου του Παλατινάτου, δούκα του Nόιμπουργκ, του Μπεργκ και του Γύλιχ, και της συζύγου του Eλισάβετ Αμαλίας, κόρης του Γεωργίου Β΄ της Έσσης-Ντάρμστατ.

Η μεγαλύτερη αδελφή της Eλεονώρα Μαγδαληνή έγινε αυτοκράτειρα της Γερμανίας το 1676, ως η τρίτη σύζυγος του Λεοπόλδου Α΄ των Αψβούργων. Αυτό βοήθησε τα πολλά αδέλφια της να εξασφαλίσουν λαμπρές σταδιοδρομίες και γάμους. Μετά το τέλος του πατέρα της το 1690, η Λεοπολδίνη βρισκόταν υπό τη νόμιμη κηδεμονία του μεγαλύτερου αδελφού της Ιωάννη Γουλιέλμου, ο οποίος επέβλεπε επίσης την εκπαίδευσή της. Εκτός από τη γλώσσα, τη θρησκεία και τη χειροτεχνία, η νεαρή πριγκίπισσα έμαθε μουσική από τον αρχιμουσικό του παρεκκλησίου (*kapellmeister*) Σεμπαστιάνο Μορατέλι.

Το καλοκαίρι του 1691 η Λεοπολδίνη αρρώστησε μετά από ένα δύσκολο ταξίδι από το Nόιμπουργκ στο Ντύσελντορφ. Εκεί, χάρη στη φροντίδα και την αγάπη της νύφης της Άννας Μαρίας Λουίζας των Μεδίκων, η κατάστασή της βελτιώθηκε ξανά.

Τον Μάρτιο του 1693 μνηστεύθηκε επίσημα με τον Mαξιμιλιανό Β΄ Εμμανουήλ της Βαυαρίας,  του οποίου η πρώτη σύζυγος, Μαρία Αντωνία της Αυστρίας είχε αποβιώσει τον Δεκέμβριο του 1692. Ωστόσο λίγο μετά η Λεοπολδίνη απεβίωσε στο Ντύσελντορφ, σε ηλικία 14 ετών, μετά από επτά ημέρες πυρετού.

Τάφηκε στην Εκκλησία του Αγίου Ανδρέα στο Ντύσελντορφ. Ωστόσο η καρδιά της τοποθετήθηκε στην Εκλεκτορική κρύπτη του Nόιμπουργκ. Έναν μήνα αργότερα (στις 5 Απριλίου) απεβίωσε και ο αδελφός της Φίλιππος Γουλιέλμος Αύγουστος και η καρδιά του τοποθετήθηκε μαζί με τη δική της. Όταν η μητέρα τους απεβίωσε το 1709, οι καρδιές των δύο αδελφών τοποθετήθηκαν στο φέρετρό της.

Σήμερα το φέρετρο της Λεοπολδίνης βρίσκεται στο Μαυσωλείο του Αγίου Ανδρέα. Το 2007 το φέρετρο άνοιξε για απολύμανση. Τα μουμιοποιημένα υπολείμματα της πριγκίπισσας είχαν ταφεί σε μεταξωτές κάλτσες, γεγονός που υποδηλώνει ότι πέθανε από φυματίωση.

## Πρόγονοι





## Βιβλιογραφικές αναφορές

## Βιβλιογραφία
* Linda Maria Koldau : *Frauen-Musik-Kultur: ein Handbuch zum deutschen Sprachgebiet der Frühen Neuzeit*, Böhlau Verlag Köln Weimar, 2005, σελ.&nbsp;181.

## Εξωτερικοί σύνδεσμοι
* Wolfgang Kaps: ''Leopoldine Eleonore (Josepha) von Pfalz-Neuburg (1679 - 1693)'' στο: pfalzneuburg.de [ανακτήθηκε στις 5 Μαρτίου 2015].

Κατηγορία:Οίκος του Βίττελσμπαχ
Κατηγορία:Παλατινές κόμισσες του Νόιμπουργκ
Θρησκεία στη Μολδαβία

Η **θρησκεία στη Μολδαβία** είναι κατά κύριο λόγο Ορθόδοξη Χριστιανική. Το Σύνταγμα της Δημοκρατίας της Μολδαβίας προβλέπει τη θρησκευτική ελευθερία και η εθνική κυβέρνηση σέβεται γενικά αυτό το δικαίωμα στην πράξη.

Αν και η Ανατολική Ορθοδοξία έχει αριθμητική υπεροχή, δεν υπάρχει κρατική θρησκεία, και το κράτος και η εκκλησία είναι επισήμως χωριστά.

Η γενικά φιλική σχέση μεταξύ των θρησκειών στη μολδαβική κοινωνία συμβάλλει στη θρησκευτική ελευθερία. Ωστόσο, οι διαφορές μεταξύ διαφόρων κλάδων της Ορθόδοξης Εκκλησίας συνεχίζονται.

Άλλες θρησκείες που ασκούνται στη Μολδαβία περιλαμβάνουν τον Ιουδαϊσμό.

## Θρησκείες

### Ανατολική Ορθόδοξη Εκκλησία
αριστερά|μικρογραφία|Μολδαβική Ορθόδοξη Εκκλησία
Η κύρια θρησκεία είναι ο Χριστιανισμός, με το 90,1% του πληθυσμού να δηλώνουν Ανατολικοί Ορθόδοξοι σύμφωνα με στοιχεία της απογραφής του 2014. Διοικητικά, υπάρχουν δύο αυτόνομες ορθόδοξες εκκλησίες που ανήκουν σε δύο αυτοκέφαλα Πατριαρχεία εντός της Ανατολικής Ορθόδοξης κοινωνίας. Η αυτόνομη Μητρόπολη Κισινάου και πάσης Μολδαβίας (που ανήκει στη Ρωσική Ορθόδοξη Εκκλησία) με 1.194 ενορίες, σύμφωνα με την Κρατική Υπηρεσία Θρησκευτικών Θεμάτων και η αυτόνομη Μητρόπολη Βεσσαραβίας (που ανήκει στην Ρουμανική Ορθόδοξη Εκκλησία) με 124 ενορίες. Οι οπαδοί της Ρωσικής Ορθόδοξης Εκκλησίας της Παλαιάς Ιεροτελεστίας αποτελούν περίπου το 0,09% του πληθυσμού.

Οι θρησκευτικές παραδόσεις της Ανατολικής Ορθοδοξίας είναι συνυφασμένες με τον πολιτισμό και την κληρονομιά της χώρας. Πολλοί που αυτοπροσδιορίζονται ως άθεοι γιορτάζουν συνηθισμένα τις θρησκευτικές γιορτές, κάνουν τον σταυρό τους, ανάβουν ακόμη και κεριά και φιλούν εικονίσματα, αν η τοπική παράδοση και η περίσταση το απαιτούν.

### Ρωμαιοκαθολική Εκκλησία
Η Μολδαβία σχηματίζει μια ρωμαιοκαθολική μοναδική επισκοπή, αυτή του Κισινάου. Δεν αποτελεί μέρος οποιασδήποτε εκκλησιαστικής επαρχίας, και ως εκ τούτου εξαρτάται άμεσα από την Αγία Έδρα για τη μητροπολιτική εξουσία. Περίπου το 0,5% των Μολδαβών ακολουθούν την ρωμαιοκαθολικό δόγμα.

### Άλλες θρησκείες
Οπαδοί άλλων θρησκειών περιλαμβάνουν Βαπτιστές,Πεντηκοστιανούς, Αντβεντιστές της Εβδόμης Ημέρας, Μουσουλμάνους, Μάρτυρες του Ιεχωβά, Μπαχάι, Εβραίους, μέλη της Εκκλησίας Ενοποίησης, Μεσσιανικούς Εβραίους (που πιστεύουν ότι ο Ιησούς ήταν ο Μεσσίας), Λουθηρανούς, Πρεσβυτεριανούς, και άλλες θρησκευτικές ομάδες. Η Εκκλησία του Ιησού Χριστού των Αγίων των Τελευταίων Ημερών (Μορμόνοι) έχει 3 εκκλησίες στη χώρα, και ένα σύνολο περίπου 370 μελών.

Σύμφωνα με τους πιο πρόσφατους διαθέσιμους αριθμούς, η εβραϊκή κοινότητα έχει περίπου 31.300 μέλη, συμπεριλαμβανομένων περίπου 20.000 κατοίκων στο Κισινάου, περίπου 3.100 στο Μπάλτσι και τις γύρω περιοχές, περίπου 2.200 στο Τιράσπολ και περίπου 2.000 στο Μπέντερ.

## Παραπομπές


Μ
Βυρσίνη Ροδόπης

Η **Βυρσίνη** ή **Άνω** **Βυρσίνη** είναι ορεινό χωριό της Θράκης στην Περιφερειακή Ενότητα Ροδόπης.

## Γεωγραφικά - ιστορικά στοιχεία
Η Βυρσίνη βρίσκεται στα σύνορα της Ελλάδας με τη Βουλγαρία και είναι κτισμένο στις νότιες πλαγιές των Ορέων Βυρσίνης σε υψόμετρο 574 μέτρων. Το χωριό απέχει 59 χιλιόμετρα βορειοανατολικά από την Κομοτηνή και 45 χιλιόμετρα βορειοανατολικά από την Φιλλύρα (έδρα του δήμου). Πολιτισμικά, όπως και όλα της Οργάνης, ανήκει στα Πομακοχώρια της Ροδόπης. Οι Πομάκοι κάτοικοί  του ασχολούνται με την γεωργία (καλλιεργούν κυρίως  καπνά αλλά και πατάτες) και την κτηνοτροφία (πρόβατα, κατσίκια και αγελάδες) ενώ αρκετοί έχουν μεταναστεύσει στην Ολλανδία και Γερμανία. Επίσης το χωριό έχει μεγάλη παράδοση σε ιμάμηδες και δασκάλους. Το 1918 καταγράφεται ως πομακικός οικισμός από τον Βούλγαρο ακαδημαϊκό Λιούμπομιρ Μίλετιτς, αποτελούμενος από 100 οικογένειες.  

Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Οργάνης.  Σύμφωνα με το Πρόγραμμα «Καλλικράτης» ανήκει στη δημοτική κοινότητα Οργάνης που υπάγεται στη δημοτική ενότητα Οργάνης του Δήμου Αρριανών και σύμφωνα με την απογραφή του 2021 έχει ως πληθυσμό 296 κατοίκους.

Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι
* Φωτογραφίες από την Άνω Βυρσίνη στον ιστότοπο http://www.zagalisa.gr/

## Παραπομπές


Βυρσίνη
Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Χόρχε Γκαγιέγος

Ο **Χόρχε Γκαγιέγος** (*Jorge Gallegos*, γεννημένος ως Χόρχε Αλμπέρτο Γκαγιέγος Ντίας *Jorge Alberto Gallegos Díaz*, 4 Αυγούστου 1979 -) είναι Μεξικανός ηθοποιός και τραγουδιστής. 

## Φιλμογραφία
**[[Μέχρι να μας χωρίσουν τα χρήματα|Hasta Que El Dinero Nos Separe]]* - 2009 
**Zacatillo, un lugar en tu corazón* - 2010, ως Μάρλον
**Dos Hogares* - 2011
**[[Μια τυχερή οικογένεια|Una familia con suerte]]* - 2011
**[[Γενναία αγάπη|Amor bravío]]* - 2012, ως Ελεουτέριο
**[[Η Γυναίκα Καταιγίδα|La mujer del vendaval]]* - 2012, ως Λέντσο Κινιόνες
**Yo no creo en los hombres* - 2014, ως Ορλάντο
**La propuesta * - 2015, (ταινία)
**[[Γιατί δεν με αφήνεις|A que no me dejas]]* - 2015/16, ως Φέλιξ
**La candidata* - 2016/17, ως Αντρές Φερρέρ
**[[Η πτήση της νίκης|El vuelo de la Victoria]]* - 2017, ως Ιγνάσιο "Νάτσο"
**[[Οι Κόρες της Σελήνης|Hijas de la luna]]* - 2018, ως Ρειμούντο
**Niños asesinos* - 2018, ως Ενρίκε Ρεντόν (ταινία)
**El beso de la mujer araña* - 2018, (θέατρο) 
**Silvia Pinal, frente a ti* - 2019, ως Πέδρο Ινφάντε
**Sin miedo a la verdad* - 2019, ως Ραούλ (σειρά)
**[[Ο Δράκος: Η επιστροφή ενός πολεμιστή (τηλεοπτική σειρά)|El Dragón: El regreso de un guerrero]]* - 2019 (γκεστ εμφάνιση)
**Enemigo íntimo 2* - 2020, ως Άλαν Ροδρίγκες
**Quererlo todo* - 2020/21, ως Μπασούρτο 
**La Negociadora* - 2021, ως Μάουρο Γκουσμάν

## Παραπομπές


## Εξωτερικοί Σύνδεσμοι

* 
* 
* 
* 
* Jorge Gallegos en YouTube
* https://web.archive.org/web/20130805034208/http://jorgegallegos.com.mx/biografia/ (en website oficial)

Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Κατηγορία:Μεξικανοί ηθοποιοί θεάτρου
Κατηγορία:Μεξικανοί τραγουδιστές
Μανζά

Η **Μανάζ** ή **Μανζά** είναι κωμόπολη και πρώην δήμος στην νομός Δυρραχίου στην δυτική Αλβανία. Στην διοικητική μεταρρύθμιση του 2015 η Μανζά έγινε υποδιαίρεση του δήμου του Δυρραχίου. Το 2011 η Μανζά είχε πληθυσμό 6.652 κατοίκων.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αλβανίας
Μάχη των Βασιλικών Θεσσαλονίκης

Η **μάχη των Βασιλικών** ήταν πολεμική εμπλοκή της Επανάστασης του 21, κατά την οπίσθοχώρηση των Ελλήνων επαναστατών μετά την άκαρπη προσπάθεια απελευθέρωσης της Θεσσαλονίκης.

## Τα γεγονότα πριν τη μάχη

Μετά τη νικηφόρα Μάχη της Θεσσαλονίκης στις 8 Ιουνίου του 1821, οι Έλληνες επαναστάτες υπό τον Σταμάτιο Κάψα, αποφάσισαν οπισθοχώρηση, καθώς πληροφορήθηκαν τη γενική επιστράτευση στη Θεσσαλονίκη και τη συγκέντρωση Οθωμανικών στρατιωτικών δυνάμεων αποτελούμενων από 30.000 πεζούς και 5.000 ιππείς. Συγκεντρώθηκαν στα Βασιλικά προς ανασύνταξη δυνάμεων. Όμως ο Μεχμέτ Πασάς, συνεπικουρούμενος απ' τον Αχμέτ Μπέη Εβρενόσγλου των Γιαννιτσών τους καταδίωξε. Οι επαναστάτες συμπτύχθηκαν στις πλαγιές του όρους Βουζιάρη μετά από συμβουλή του γέροντα προεστού των Βασιλικών, Γεώργιου Κοτζιά.

## Η μάχη

Ο στρατός των Τούρκων κατευθύνονταν προς την τοποθεσία που είχαν οχυρωθεί ο Σταμάτιος Κάψας, με τους Βασιλικιώτες υπό τον Βασίλειο Κοτζιόγλου, τους Κασσανδρινούς υπό τον Γεώργιο Χυμευτό και τους Βαβδινούς υπό τους οπλαρχηγούς Παύλο Χαλάτη, Θεολόγο Τουρλάκη και Αυγερινό Καραγιάννη. Οι Έλληνες τότε αποφάσισαν να στείλουν τα γυναικόπαιδα των Βασιλικών, που είχαν προσφύγει μαζί τους, στο Μοναστήρι της Αγίας Αναστασίας της Φαρμακολύτριας. Μεγάλο τμήμα του στρατού των Επαναστατών συνόδευσε τα γυναικόπαιδα προς το μοναστήρι, αλλά τη στιγμή εκείνη, η εμπροσθοφυλακή των Τούρκων επιτέθηκε με αποτέλεσμα να υπάρχουν εκατοντάδες θύματα, τόσο από τα γυναικόπαιδα, όσο και από τους Τούρκους, καθώς οι Έλληνες τους αποδεκάτισαν και σταδιακά τους απώθησαν. Όσα γυναικόπαιδα σώθηκαν, διέφυγαν στο μοναστήρι.

Τότε όμως, εμφανίστηκε ό κύριος κορμός του Οθωμανικού στρατού. Ο Σταμάτιος Κάψας με τους Βαβδινούς οπλαρχηγούς Παύλο Χαλάτη, Θεολόγο Τουρλάκη και Αυγερινό Καραγιάννη καθώς κι ορισμένους αγωνιστές απ' την Κασσάνδρα και τη Συκιά, παρέμειναν να πολεμήσουν, ενώ οι υπόλοιποι κατ' εντολήν του Καπετάν Χάψα, είτε διήλθαν στο μοναστήρι, είτε οχυρώθηκαν με σκοπό να αποχωρήσουν σταδιακά προς Βάβδο και Πολύγυρο.

Ο Σταμάτιος Κάψας με 67 παλικάρια, χύμηξε πάνω στον Οθωμανικό στρατό και όλοι σκοτώθηκαν μέχρις ενός, ενώ οι Τούρκοι είχαν πολύ περισσότερες απώλειες.

## Απολογισμός της μάχης

Μετά τη μάχη, ο Γεώργιος Χυμευτός που ήταν οχυρωμένος στις πλαγιές του όρους, αποφάσισε να διαπραγματευτεί με τους Οθωμανούς, προκειμένου να διασωθούν οι εναπομείναντες στο Μοναστήρι της Αγίας Αναστασίας της Φαρμακολύτριας. Συνοδευόμενος από τον Αθανάσιο Τσολάκη και το Σκανδήλα, πλησίασε το Τουρκικό στρατόπεδο στα Βασιλικά και συνάντησαε τον παλιό γνώριμό του, Αγκούς Αγά. Του ζήτησε να δοθεί αμνηστία και να λήξει η εξέγερση. Ο Αγκούς Αγάς όμως δεν δέχτηκε. Αποκεφάλισε τον Τσολάκη και το Σκανδήλα, αλλά έδωσε μια νύχτα διορία, στους Έλληνες ν' αποχωρήσουν. Έτσι, ο κύριος όγκος των Ελλήνων επαναστατημένων, καθώς και των γυναικοπαίδων απ' τα Βασιλικά, κατάφερε μέσω των βουνών της Γαλάτιστας και της Βάβδου, να διαφύγει προς Πολύγυρο και τον Άγιο Νικόλαο και κατόπιν προς Κασσάνδρα και Άγιο Όρος.

## Παραπομπές


Κατηγορία:Μάχες της Ελληνικής Επανάστασης του 1821
Κατηγορία:Ιστορία της Θεσσαλονίκης
Μύστακας Ροδόπης

Ο **Μύστακας** είναι πεδινό χωριό της Θράκης στην Περιφερειακή Ενότητα Ροδόπης σε υψόμετρο 57 μέτρα.

## Γεωγραφικά - ιστορικά στοιχεία
Ο Μύστακας βρίσκεται στα βορειοανατολικά της πεδιάδας της Κομοτηνής, σε απόσταση 12 χλμ. ΝΑ. από την Φιλλύρα (έδρα του δήμου) και 27 χλμ. Α.-ΝΑ. από την Κομοτηνή. Το χωριό είναι κτισμένο σε περιοχή με εύφορα χωράφια ανατολικά του Φιλιουρή (ή Λίσσου) ποταμού, ανάμεσα στα χωριά Αρριανά (Α.) και Μικρό Πιστό (Ν.). Η παλιά ονομασία, από την περίοδο της τουρκοκρατίας, είναι *Μπουγιουκλού* και οφείλεται σύμφωνα με την τοπική παράδοση στο όνομα  Μπιγιουκλί Οσμάν (δηλ. μουσάτος Οσμάν) που υπήρξε ο ιδρυτής του. Αξιοθέατο θεωρείται η αρχιτεκτονική του τζαμιού  και του μιναρέ καθώς και τα αιωνόβια πλατάνια που υπάρχουν μέσα στον κήπο του.

## Διοικητικά - πληθυσμιακά στοιχεία
Ως ξεχωριστός οικισμός με την ονομασία Μύστακας αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αρριανών. Σύμφωνα με το Πρόγραμμα «Καλλικράτης» αποτελεί την τοπική κοινότητα Μύστακα που υπάγεται στη δημοτική κοινότητα Αρριανών του Δήμου Αρριανών και σύμφωνα με την απογραφή του 2021 έχει πληθυσμό 374 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Ντολάρ-ντεζ-Ορμώ

Το **Ντολάρ-ντεζ-Ορμώ** (γαλλ. *Dollard-des-Ormeaux*) είναι ένα κυρίως αγγλόφωνο προάστιο στο νησί του Μόντρεαλ, στο νοτιοδυτικό Κεμπέκ του Καναδά. Η πόλη πήρε το όνομά της από τον Γάλλο μάρτυρα Αντάμ Ντολάρ ντεζ Ορμώ.

Η κωμόπολη συγχωνεύθηκε με την πόλη του Μόντρεαλ το 2002 και έγινε μέρος του δημοτικού διαμερίσματος Ντολάρ-ντεζ-Ορμώ – Ρόξμπορο. Όταν δόθηκε η δυνατότητα στους κατοίκους, αυτοί επέλεξαν να εγκαταλείψουν την πόλη του Μόντρεαλ και η κωμόπολη επανήλθε ως ξεχωριστή οντότητα το 2006.

## Δημογραφικά στοιχεία

## Παραπομπές


Κατηγορία:Μόντρεαλ
Κατηγορία:Κεμπέκ
Ραγάδα Ροδόπης

Η **Ραγάδα** είναι ορεινό πομακικό χωριό της Θράκης στην Περιφερειακή Ενότητα Ροδόπης το οποίο βρίσκεται στις πλαγιές του όρους Ακρίτας της οροσειράς της Ανατολικής Ροδόπης σε υψόμετρο 600 μέτρα. Απέχει 22 χλμ. ΒΑ. από τη Φιλλύρα (έδρα δήμου) και 44 χλμ. Α.-ΒΑ. από την Κομοτηνή. Το 1918 καταγράφεται ως πομακικός οικισμός από τον βούλγαρο ακαδημαϊκό Λιούμπομιρ Μίλετιτς. Τα σπίτια του χωριού είναι λίθινης αρχιτεκτονικής και δίπλα στο χείμαρρο είναι ένας παραδοσιακός νερόμυλος. Ανατολικά του βουνού υπάρχει  βυζαντινό νεκροταφείο. Οι μουσουλμάνοι κάτοικοί της ασχολούνται με την κτηνοτροφία και γεωργία και το χωριό είναι γνωστό για τις πατάτες που καλλιεργούν. Η ονομασία του επί τουρκοκρατίας ήταν *Κιζλή Αγάτς*. Επίσημα αναφέρεται, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Οργάνης. Σύμφωνα με το Πρόγραμμα «Καλλικράτης» αποτελεί την τοπική κοινότητα Ραγάδας που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την απογραφή του 2021 έχει πληθυσμό 264 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Ιβάν Σάντσεζ

Ο **Ιβάν Σάντσεζ** (*Iván Sánchez*, 19 Νοεμβρίου 1974 -) είναι Ισπανός ηθοποιός, μοντέλο και παραγωγός. 

## Φιλμογραφία
**Ταινίες**
**Besos de gato* - 2003, ως Σερβιτόρος
**El efecto Rubik, y el poder del color rojo * - 2006, (μικρού μήκους)
**Enloquecidas* - 2008, ως Νταβίντ
**Paco* - 2009, ως Πάκο 6 (μικρού μήκους)
**Cíclope* - 2009, ως Έρικ (μικρού μήκους)
**Edificio Ural* - 2011, ως Χόρχε (μικρού μήκους)
**A la mala* - 2015, ως Έκ-Κίκα
**Paraíso perdido* - 2016, ως Ματέο
**Backseat Fighter* - 2016, ως Μαρκ (παραγωγή)
**Asesinato en la universidad* - 2018, ως Χουάν Σότο Μέσα
**Dibujando el cielo* - 2018, ως Ραούλ

**Θέατρο**
**Nunca es tarde para aprender francés* - 2015
**El guardaespaldas* - 2017/18

**Τηλενουβέλες**
**El auténtico Rodrigo Leal* - 2005, ως Ροδρίγο Λεάλ
**[[Μαρίνα (τηλενουβέλα, 2013)|La Tempestad]]* - 2013, ως Ερνάν Σαλδάνια
**Señorita Pólvora* - 2015, ως Μιγκέλ Γκαλίντο "Μ8"
**[[Δεν σε συγχωρώ|Lo imperdonable]]* - 2015, ως Μαρτίν Σαν Τέλμο Μπαγιεστέρος
**Yago* - 2016, ως Γιάκο Βίλα/Ομάρ Γκερρέρο

**Τηλεόραση**
**Periodistas* - 2002, (1 επεισόδιο)
**Javier ya no vive solo* - 2002/03, (3 επεισόδια)
**London Street* - 2003, ως Ιατρός (1 επεισόδιο)
**El pantano* - 2003, (4 επεισόδια)
**7 vidas* - 2003, ως Ραούλ Χιμένες (1 επεισόδιο)
**El comisario* - 2003, ως Ντάνι (4 επεισόδια)
**Aquí no hay quien viva* - 2003, ως Φραν (1 επεισόδιο)
**Un paso adelante* - 2003, (1 επεισόδιο)
**La sopa boba* - 2004, ως Χαβιέρ (11 επεισόδια)
**De moda* - 2004, (1 επεισόδιο)
**Pasapalabra* - 2004, ως Διαγωνιζόμενος
**Corazón* - 2005/06, ως Καλεσμένος
**Bailando por un sueño* - 2006, ως Διαγωνιζόμενος
**Dímelo al oído* - 2006, ως Παρουσιαστής
**Con dos tacones* - 2006, ως Εδουάρδο (11 επεισόδια)
**Hospital Central* - 2006/11, ως Ιατ. Ραούλ Λάρα (123 επεισόδια)
**¿Donde estás corazón?* - 2009, ως Καλεσμένος
**La Reina del Sur* - 2011, ως Σαντιάγο Λόπεζ Φιστέρα "Ελ Γκαγιέγο" (26 επεισόδια)
**Hispania, la leyenda* - 2011/12, ως Φάμπιο (11 επεισόδια)
**Imperium* - 2012, ως Φάμπιο (2 επεισόδια)
**Way Out* - 2012, ως Τζον (τηλ. ταινία)
**Crossing Lines* - 2014, ως Ματέο Κρους (1 επεισόδιο)
**You Cannot Hide* - 2019, ως Άλεξ (10 επεισόδια)

## Βραβεία & υποψηφιότητες
;Βραβεία TVyNovelas 

## Παραπομπές


## Εξωτερικοί Σύνδεσμοι

* 

Κατηγορία:Ισπανοί ηθοποιοί
Μάρτιν Χέινριτς

Ο **Μάρτιν Τρέιβορ Χέινριτς** (αγγλ. *Martin Travor Heinrich*, 17 Οκτωβρίου 1971), είναι Αμερικανός πολιτικός και επιχειρηματίας, που υπηρετεί ως Γερουσιαστής των Ηνωμένων Πολιτειών για το Νέο Μεξικό από το 2013. Είναι μέλος του Δημοκρατικού Κόμματος.

Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 1η περιφέρεια του Νέου Μεξικού (2009-2013), καθώς και ως Μέλος του Δημοτικού Συμβουλίου της Αλμπουκέρκης (2004-2008).

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Νέο Μεξικό
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
Κατηγορία:Αμερικανοί μηχανικοί
Κατηγορία:Μέλη της Βουλής των Αντιπροσώπων (ΗΠΑ)
Δέντρο του Τενερέ

μικρογραφία|Δέντρο του Τενερέ (1961)
Το ***Δέντρο του Τενερέ*** (Γαλλικά: ) ήταν μια μοναχική Ακακία,  στην έρημο Τενερέ της Σαχάρας, που για πολλά χρόνια θεωρούνταν  το πιο απομονωμένο δέντρο στη Γη &#x2014; το μοναδικό  σε έκταση  400 χλμ..
Αργότερα αποδείχθηκε ότι δεν ήταν τόσο απομονωμένο, αφού το χωριό Τίμια του Νίγηρα, βρίσκεται σε απόσταση 150 χλμ. από το δέντρο.

Το *Δέντρο του Τενερέ* καθώς και το *[[Χαμένο Δέντρο]]* βορειότερα, είναι τα μόνα δέντρα που φαίνονται σε χάρτη κλίμακας 1:4.000.000.

Το *Δέντρο* κτυπήθηκε από φορτηγό το 1973 και έπεσε. Στις 8 Νοεμβρίου 1973 το νεκρό δέντρο μεταφέρθηκε στο Εθνικό Μουσείο του Νίγηρα στην πρωτεύουσα Νιαμέ ,ενώ ένα μεταλλικό γλυπτό στέκεται εκεί που ήταν το Δέντρο.

## Ιστορικό
Το *Δέντρο του Τενερέ* ήταν το τελευταίο από μια ομάδα δέντρων που μεγάλωσαν όταν η έρημος ήταν λιγότερο ξερή από ότι είναι σήμερα. Το δέντρο στάθηκε μόνο του για δεκαετίες. Κατά τη διάρκεια του χειμώνα του 1938-1939 ένα φρεάτιο ανοίχτηκε κοντά στο δέντρο και διαπιστώθηκε ότι οι ρίζες του δέντρου έφταναν στον υδάτινο ορίζοντα 33 &#x2013; 36 μέτρα (108 έως 118 πόδια) κάτω από την επιφάνεια.

Ο Διοικητής της Συμμαχικής Στρατιωτικής Αποστολής, Michel Lesourd, της γαλλικής κεντρικής υπηρεσίας των υποθέσεων της Σαχάρας, είδε το δέντρο στις 21 Μαΐου του 1939:Στο βιβλίο του "L'épopée du Ténéré", ο Γάλλος εθνολόγος και εξερευνητής Ανρί Λοτ περιέγραψε τις δυο επισκέψεις του στο *Δέντρο του Τενερέ*. Η πρώτη του επίσκεψη ήταν το 1934 με αφορμή την πρώτη διέλευση αυτοκινήτων μεταξύ Ντζανέτ και Αγκαντέζ. Περιγράφει το δέντρο ως «ακακία με εκφυλισμένο κορμό, μάλλον άρρωστη. Ωστόσο, το δέντρο έχει ωραία πράσινα φύλλα και μερικά κίτρινα άνθη». Το επισκέφτηκε ξανά 25 χρόνια αργότερα, στις 26 Νοεμβρίου 1959 με την αποστολή Berliet , αλλά διαπίστωσε ότι είχε υποστεί σοβαρή ζημιά:
μικρογραφία|αριστερά|Μεταλλικό γλυπτό του δέντρου (1985)
μικρογραφία|Το περίπτερο που στεγάζει τα απομεινάρια του δέντρου στο Νιαμέι

## Αναφορές στη Τέχνη
Η ιστορία του *Δέντρου* καθώς και το γλυπτό που το αντικαθιστά πλέον παρουσιάζονται στην πολυβραβευμένη ταινία του 2006 Ο Μεγάλος Τελικός (La Gran final). Στην ταινία οι Τουαρέγκ προκειμένου να δουν τηλεοπτικά τον τελικό του Μουντιάλ του 2002, χρησιμοποιούν το γλυπτό ως αυτοσχέδια κεραία.

Το 2017 μια ομάδα καλλιτεχνών δημιούργησε ένα τεράστιο γλυπτό LED 4 ορόφων με τίτλο "Tree of Tenere" που παρουσιάστηκε στο Φεστιβάλ Burning Man. Το γλυπτό αποτελούνταν από 25.000 χυτά φύλλα που περιείχαν 175.000 LED.

## Δείτε επίσης
* Κατάλογος διάσημων δέντρων

## Παραπομπές


## Εξωτερικοί σύνδεσμοι
* Φωτογραφικό άλμπουμ του Δέντρου του Τενερέ 

Τ
Κατηγορία:Σαχάρα
Κατηγορία:Γεωγραφία του Νίγηρα
Λευκός Οίκος (Μόσχα)

μικρογραφία|Το αρχικό σχέδιο του Λευκού Οίκου σε φωτογραφία του 1992, πριν από τα γεγονότα της ρωσικής συνταγματικής κρίσης το 1993, που προκάλεσε μεγάλες ζημιές στο κτίριο.

Ο **Λευκός Οίκος** (ρωσικά: Белый дом, , επίσημα: **Οίκος της Κυβέρνησης της ρωσικής Ομοσπονδίας** [Дом Правительства Российской Федерации]), επίσης γνωστός ως **Ρωσικός Λευκός Οίκος**, είναι κυβερνητικό κτίριο στη Μόσχα. Βρίσκεται πάνω στο ανάχωμα Κρασνοπρεσνένσκαγια. Το κτίριο λειτουργεί ως το κύριο γραφείο της κυβέρνησης της Ρωσίας και είναι ο επίσημος χώρος εργασίας του Πρωθυπουργού της Ρωσίας.

## Ιστορία
### Σοβιετική Ένωση
Οι αρχιτέκτονες Ντμίτρι Τσετσούλιν και Πάβελ Στέλερ σχεδίασαν τον Λευκό Οίκο, αρχικά γνωστό ως Οίκο των Σοβιετικών. Το σχέδιο ακολουθεί το πρόχειρο του Τσετσούλιν για το κτίριο της Αεροφλότ. Η κατασκευή του ξεκίνησε το 1965 και ολοκληρώθηκε το 1981.

Μετά την ολοκλήρωση του κτιρίου, το 1981, το Ανώτατο Σοβιέτ της Ρωσίας, το οποίο μέχρι τότε συνεδρίαζε στο Μεγάλο Παλάτι του Κρεμλίνου, μετέφερε την έδρα του στον Λευκό Οίκο. Το Ανώτατο Σοβιέτ της Ρωσίας συνέχισε να εδρεύει στο κτίριο μέχρι την διάλυση της Σοβιετικής Ένωσης το 1991, καθώς και κατά τα πρώτα χρόνια της Ρωσικής Ομοσπονδίας. Το 1991 η Σοβιετική Ένωση εξέδωσε ένα γραμματόσημο 50 καπικιών που αναπαριστούσε τον Λευκό Οίκο και τιμούσε την αντίσταση στην σοβιετική απόπειρα πραξικοπήματος 1991.

### Ρωσική Ομοσπονδία
Μετά το τέλος της Σοβιετικής Ένωσης, ο Λευκός Οίκος εξακολουθούσε να αποτελεί την έδρα του ρωσικού κοινοβουλίου.

#### Συνταγματική κρίση του 1993
Κατά την ανατολή του ηλίου στις 4 Οκτωβρίου 1993, ο ρωσικός στρατός περικύκλωσε το κτίριο και λίγες ώρες αργότερα τα τεθωρακισμένα οχήματα άρχισαν να βομβαρδίζουν τον Λευκό Οίκο. Ο Λευκός Οίκος παρέμεινε ζημιωμένος για κάποιο διάστημα μετά την συνταγματική κρίση του 1993 και οι μαύροι καπνοί από τον βομβαρδισμό έγιναν δημοφιλείς, σε βαθμό που έγινε παράδοση να φωτογραφίζονται οι νεόνυμφοι μπροστά από την βομβαρδισμένη πρόσοψή του.

Το μεταρυθμισμένο κοινοβούλιο, γνωστό με την τσαρική ονομασία, Κρατική Δούμα, εξελέγη το 1994 και σήμερα εδρεύει στην οδό Οχότνι Ριάντ στη Μόσχα. Σήμερα ο αναστηλωμένος Λευκός Οίκος είναι η έδρα της κυβέρνησης της Ρωσίας. Μια επιγραφή στη βάση του πύργου γράφει "Οίκος της Κυβέρνησης της ρωσικής Ομοσπονδίας".

## Αρχιτεκτονική
Κατά τη διάρκεια της κατασκευής του Λευκού Οίκου, ο Ντμίτρι Τσετσούλιν χρησιμοποίησε στοιχεία από το απραγματοποίητο σχέδιο του από το 1934 για την έδρα της Αεροφλότ. Η αρχική ιδέα αναπτύχθηκε προς τιμήν της διάσωσης, από Σοβιετικούς πιλότους, των επιβατών του βυθισμένου ατμόπλοιου ΣΣ Τσελιούσκιν. Η κατασκευή έπρεπε να έχει απλοποιημένη μορφή. Ο στυλοβάτης του κτιρίου ήταν παρόμοια σε μέγεθος με το πλοίο, συμπληρωμένος με πολλά γλυπτικές συνθέσεις. Η κύρια είσοδος έδινε έμφαση στην στοά, η οποία έμοιαζε με μια θριαμβική αψίδα. Θεωρήθηκε ότι το κτίριο θα αποτελέσει μια νέα ματιά στην πλατεία του σιδηροδρομικού σταθμού Μπιελορούσκι. Αλλά η δομή δεν ανταποκρινόταν στον χώρο ως προς το μέγεθος και τη διαμόρφωση του, γι' αυτό δεν αποπερατώθηκε ποτέ.

## Παραπομπές


Κατηγορία:Κτίρια και κατασκευές στη Μόσχα
Χουάν Σολέρ

Ο **Χουάν Σολέρ** (*Juan Soler*, γεννημένος ως Χουάν Σολέρ Βάλς Κιρόγα *Juan Soler Valls Quiroga*, 19 Ιανουαρίου 1966 -) είναι Αργεντίνος ηθοποιός, μοντέλο και παίκτης ράγκμπι.  

## Φιλμογραφία
**Τηλενουβέλες**
**Montaña rusa* - 1995, ως Φεδερίκο Γκρουμπάλτ
**Bajo un mismo rostro* - 1995, ως Μαρσέλο Σαλντίβαρ
**Acapulco, cuerpo y alma* - 1995/96, ως Ουμπέρτο Μπαουτίστα 
**Cañaveral de pasiones* - 1996, ως Πάμπλο Μοντέρο Ροσάλες
**[[Το δίλημμα της Λεονάρδα|Pueblo chico, infierno grande]]* - 1997, ως Χενάρο Όντσι 
**[[Άντζελα|Ángela]]* - 1998/99, ως Μαριάνο Μπαουτίστα Σολόρσανο 
**María Emilia, querida* - 1999/00, ως Αλεχάντρο Αγίρρε
**Locura de amor* - 2000, ως Ενρίκε Γκαγιάρδο
**Sin pecado concebido* - 2001, ως Οκτάβιο Αγιέντε
**La otra* - 2002, ως Αλβάρο Ιμπάνιες
**[[Μιράντα|Bajo la misma piel]]* - 2003/04, ως Αλεχάντρο Ρουίς Καλντερόν
**Apuesta por un amor* - 2004/05, ως Γκαμπριέλ Ντουράν
**[[Η Άσχημη που έγινε όμορφη|La fea más bella]]* - 2006/07, ως Άλντο Ντομενσαίν
**Palabra de mujer* - 2007/08, ως Μαρτίν Καστεγιάνος
**[[Όταν ερωτεύομαι|Cuando me enamoro]]* - 2010/11, ως Χερόνιμο Λινάρες ντε λα Φουέντε
**Marido en alquiler* - 2013/14, ως Ρεινάλντο Ιμπάρρα
**Reina de corazones* - 2014, ως Βίκτορ ντε Ρόσας
**Nada personal* - 2017, ως Ραούλ Ρέι "Ελ Ρέι"
**[[Δηλώνω ένοχη|Me declaro culpable]]* - 2017/18, ως Φράνκο Ουρσούα Λάρα
**La mexicana y el güero* - 2020, ως Τάιλερ Σόμμερς "Ελ Γουέρο"
	 

**Τηλεόραση**
**La familia P. Luche* - 2002, ως Εξίμιο
**Amor mío* - 2006, ως Πάμπλο
**[[Γυναίκες δολοφόνοι|Mujeres asesinas]]* - 2008, ως Φερνάντο (σεζόν 1, επεισόδιο 1: "Σόνια, Η άκαρδη")
**Las píldoras de mi novio* - 2020, ως Εσάι Μοράλες
**[[Ρούμπι (σειρά, 2020)|Rubí]]* - 2020, ως Έκτορ Φερρέρ Γκάρσα (γκεστ εμφάνιση)

## Βραβεία & υποψηφιότητες

## Παραπομπές


## Εξωτερικοί Σύνδεσμοι

* 

Κατηγορία:Αργεντινοί ηθοποιοί
Κατηγορία:Μεξικανοί ηθοποιοί τηλεόρασης
Εκκλησία του Ντράζοβτσε

Η **Εκκλησία του Ντράζοβτσε** (**Dražovský kostolík**) (επίσημη ονομασία **Εκκλησία του Αρχαγγέλου Μιχαήλ**) είναι μια από τις παλαιότερες εκκλησίες της Σλοβακίας. Βρίσκεται σε ένα λόφο πάνω από το χωριό Ντράζοβτσε, που πλέον αποτελεί τμήμα της πόλης Νίτρα.

Χρονολογείται τον 11ο αιώνα και αποτελεί τυπικό δείγμα της πρώιμης ρωμανικής αρχιτεκτονικής. Έχει ένα κλίτος, χοντρούς τοίχους και μικρή στρογγυλή αψίδα. Δεν είναι πλέον σε χρήση. Γύρω από την εκκλησία αποκαλύφθηκαν το 1947 -48 πενήντα πέντε τάφοι.

Η εκκλησία απεικονιζόταν στο χαρτονόμισμα των 50 σλοβάκικων κορώνων, που κυκλοφορούσε πριν την είσοδο της Σλοβακίας στο ευρώ. Επίσης απεικονίζεται σε γραμματόσημα της Σλοβακίας.

## Παραπομπές


## Εξωτερικοί σύνδεσμοι
* 
*https://apsida.sk/c/7/drazovce

Κατηγορία:Κτίρια και κατασκευές στη Σλοβακία
Καννομπίνο

Ο **Καννομπίνο** (ιταλ. *Cannobino*) είναι μικρός ποταμός στην Επαρχία Βερμπάνο-Κούζιο-Όσσολα, στην Περιφέρεια Πεδεμόντιο, στη βόρεια Ιταλία. Εκβάλλει στη Λίμνη Ματζόρε, δίπλα στην κωμόπολη Καννόμπιο από την οποία πήρε το όνομά του, αν και οι ντόπιοι τον αποκαλούν συχνά απλώς «ιλ Φιούμε» (= «το ποτάμι»).

## Ρους
Ο Καννομπίνο πηγάζει στις πλαγιές των ιταλικών Άλπεων, κάτω από τις κορυφές Τσίμα ντελλα Λαουράσκα (υψόμετρο 2.195 μέτρα) και Τσιμόνε ντε Κορτεκιούζο (*Cimone di Cortechiuso*, υψόμ. 2.183 μ.), και μετά ακολουθεί την ομώνυμη κοιλάδα (ιταλ. *Valle Cannobina*). Στα πρώτα 20 χιλιόμετρα του ρου του έχει πλάτος μικρότερο των δέκα μέτρων περίπου. Κοντά στον ναό της Αγίας Άννας στο χωριό Τραφφιούμε ρέει μέσα σε ένα στενό φαράγγι-ρωγμή βάθους πολλών μέτρων και μετά εισέρχεται σε μια φυσική λεκάνη, οπότε η κοίτη του απλώνεται σε εύρος σχεδόν 100 μέτρων. Από εκεί και πέρα ρέει μαιανδρικά διατηρώντας ένα εύρος μεγαλύτερο των 50 μέτρων μέχρι το στόμιό του στη Λίμνη Ματζόρε (υψόμετρο 193 μέτρα). Το συνολικό μήκος του Καννομπίνο είναι περίπου 25 χιλιόμετρα και διασχίζει το έδαφος των δήμων Μαλέσκο, Γκούρρο, Βάλλε Καννομπίνα και τέλος του Καννόμπιο.

Συνήθως ο Καννομπίνο έχει σταθερή ροή, αλλά δυο-τρεις φορές κάθε χρόνο η εισροή υδάτων από τα γύρω βουνά αυξάνεται απότομα κατά πολύ, προκαλώντας τη μεταβολή του ποταμού σε άγριο χείμαρρο.

## Αναψυχή
Ο Καννομπίνο χρησιμοποιείται κυρίως για δραστηριότητες αναψυχής. Μερικά κάμπινγκ και ξενοδοχεία βρίσκονται στις όχθες του. Μετά το φαράγγι της Αγίας Άννας το ποταμί είναι αρκετά πλατύ και βαθύ για καταδύσεις, κολύμβηση και κωπηλασία με ελαφρές βάρκες.

## Εξωτερικοί σύνδεσμοι
* Ολόκληρος ο ρους του Καννομπίνο σε Google map

Καννομπιν
Κυριάκος Κουμπάρης

Ο **Κυριάκος Κουμπάρης** (1760/1777 - 1860) ήταν Έλληνας έμπορος με αυστριακή υπηκοότητα και μέλος της Φιλικής Εταιρείας. Ο Κυριάκος Κουμπάρης γεννήθηκε στη Μεσημβρία το 1760 ή το 1777, αλλά σε μικρή ηλικία μετεγκαταστάθηκε οικογενειακώς στην Κωνσταντινούπολη. Ασχολήθηκε με το εμπόριο σιτηρών, αποκτώντας μεγάλη περιουσία. Έγινε μέλος της Φιλικής Εταιρείας το 1818. Με την έναρξη της Επανάστασης του 1821 συνεισέφερε οικονομικά χορηγώντας μεγάλα ποσά. Παράλληλα μεσολάβησε για τη διάσωση πολλών Ελλήνων της Κωνσταντινούπολης. Αναγκάστηκε και ο ίδιος να αποχωρήσει από την Κωνσταντινούπολη και να εγκατασταθεί στην Οδησσό. Αν και κατά τη διάρκεια της επανάστασης υπέστη μεγάλες οικονομικές ζημίες, κατάφερε στη συνέχεια να ανακτήσει τον πλούτο του. Πέθανε στην Κωνσταντινούπολη το 1860.

## Παραπομπές


Κατηγορία:Μέλη της Φιλικής Εταιρείας
Κατηγορία:Έμποροι
Παγκόσμια Ημέρα των Ρομά

Η **Παγκόσμια Ημέρα των Ρομά** (8 Απριλίου) είναι μια μέρα κατά την οποία γιορτάζεται ο πολιτισμός των Ρομά και εγείρεται η ευαισθητοποίηση για τα ζητήματα που αντιμετωπίζουν οι ρομά.

## Προέλευση
Η Παγκόσμια Ημέρα των Ρομά ανακηρύχθηκε επίσημα το 1990 στο Σέροκ της Πολωνίας, όπου η Διεθνής Ένωση Ρομά πραγματοποίησε το τέταρτο Παγκόσμιο Συνέδριο Ρομά, προς τιμήν της πρώτης μεγάλης διεθνούς συνάντησης των εκπροσώπων των ρομά, στις 7-12 Απριλίου 1971 στο Τσέσφηλντ κοντά στο Λονδίνο.

## Διεθνείς αντιδράσεις
* Ο πάπας John Paul II ζήτησε από τους πιστούς να φέρονται στους ρομά με συμπόνια και σεβασμό.
* Το2004, ο Adam Ereli του State Department των ΗΠΑ αναφέρθηκε στην κατάχρηση των ανθρωπίνων δικαιωμάτων που αντιμετώπιζαν οι ρομά και ζήτησε από τις ευρωπαϊκές κυβερνήσεις να ενθαρρύνουν την ανοχή.
* Το 2006, η Maud de Boer-Buquicchio, αναπληρώτρια γενική γραμματέας του Συμβουλίου της Ευρώπης, αναφέρθηκε στις ανησυχίες της για την άνοδο του Antiziganism και ενθάρρυνε τους πληθυσμούς ρομά που διέμεναν στην Ευρώπη να λάβουν δράση για να βελτιώσουν τις φτωχές συνθήκες διαβίωσής τους, που ήταν το αποτέλεσμα της μακροχρόνιας και ευρείας διάκρισης.
* Το 2009, η γραμματέας του κράτους των ΗΠΑ Χίλαρυ Κλίντον αναφέρθηκε στην δέσμευση των ΗΠΑ να προστατεύσουν και να προωθήσουν τα ανθρώπινα δικαιώματα των ρομά σε όλη την Ευρώπη.

## Παραπομπές


## Εξωτερικοί σύνδεσμοι
*Παγκόσμια Ημέρα Ρομά 8 Απριλίου 2013, όπως αναφέρεται στην Deutsche Welle

Ρομα
Ημερα